## *Projekts*

LATVIJAS REPUBLIKAS MINISTRU KABINETS

2012. gada \_\_\_. \_\_\_\_\_\_\_\_\_\_\_\_ Noteikumi Nr.

Rīgā (prot. Nr. )

**Grozījums Ministru kabineta 2010.gada 9.novembra noteikumos Nr.1041**

**„Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība”**

Izdoti saskaņā ar
Eiropas Savienības struktūrfondu un
Kohēzijas fonda vadības likuma
[18.panta 6.punktu](http://pro.nais.lv/naiser/text.cfm?Ref=0101032007062600419&Req=0101032007062600419&Key=0103012007021532768&Hash=3#3)

Izdarīt Ministru kabineta 2010.gada 9.novembra noteikumos Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” (*Latvijas Vēstnesis*, 2010, 186.nr.; 2011, 146.nr.) grozījumu un papildināt noteikumus ar VII. 1 nodaļu šādā redakcijā:

„**VII. 1 Vadošās iestādes tiesības apturēt projekta ietvaros veikto izdevumu deklarēšanu Eiropas Komisijā**

51.1 Sertifikācijas iestāde, pamatojoties uz vadošās iestādes argumentētu lēmumu par darbības programmas, prioritātes, pasākuma, aktivitātes, apakšaktivitātes vai projekta ietvaros veikto izdevumu deklarēšanas apturēšanu Eiropas Komisijā, uz laiku līdz attiecīgo trūkumu novēršanai aptur turpmāku minēto izdevumu deklarēšanu Eiropas Komisijā.

51.2 Šo noteikumu 51.1 punktā minēto lēmumu vadošā iestāde var pieņemt, ja izpildās vismaz viens no šādiem nosacījumiem:

51.21. revīzijas iestādes vai ārējā audita ziņojumā konstatēts, ka atbildīgās iestādes vai sadarbības iestādes vadības un kontroles sistēmā ir būtiski trūkumi;

51.22. ministrijas, kuras ietvaros izveidota atbildīgā iestāde vai sadarbības iestāde, iekšējā audita struktūrvienības darba salīdzinošās pārbaudes vai audita lietas kvalitātes pārbaudes rezultātā konstatēts, ka atbildīgās iestādes vai sadarbības iestādes vadības un kontroles sistēmā ir būtiski trūkumi;

51.23. vadošā iestāde atbildīgās iestādes vai sadarbības iestādes pārbaudē ir konstatējusi būtiskus trūkumus tās vadības un kontroles sistēmā;

51.24. vadošās iestādes rīcībā ir cita objektīva un pamatota informācija, kas liecina par Padomes regulas (EK) Nr.1083/2006 60.pantā minēto un saskaņā ar Latvijas Republikas normatīvajiem aktiem atbildīgajai iestādei vai sadarbības iestādei deleģēto uzdevumu nepienācīgu izpildi un pastāv Padomes regulas (EK) Nr.1083/2006 91. vai 92.pantā minētā gadījuma iestāšanās iespējamība.

51.3  Šo noteikumu 51.1punktā minēto lēmumu vadošā iestāde trīs darbdienu laikā pēc tā pieņemšanas nosūta sertifikācijas iestādei un informācijai attiecīgajai atbildīgajai iestādei vai sadarbības iestādei, atbildīgajai iestādei, kuras funkcionālā padotībā ir attiecīgā sadarbības iestāde un revīzijas iestādei.

51.4 Atbildīgā iestāde vai sadarbības iestāde 15 darbdienu laikā pēc šo noteikumu 51.1punktā minētā lēmuma saņemšanas sagatavo un nosūta vadošajai iestādei saskaņošanai konstatēto trūkumu novēršanas rīcības plāna projektu (plānā paredzēto pasākumu īstenošanas termiņš nepārsniedz trīs mēnešus). Konstatēto trūkumu novēršanas rīcības plāna projektā atbildīgā iestāde vai sadarbības iestāde norāda veicamos pasākumus un laika grafiku to īstenošanai, kā arī par attiecīgā pasākuma īstenošanu atbildīgo amatpersonu.

51.5 Vadošā iestāde 10 darbdienu laikā pēc šo noteikumu 51.4 punktā minētā konstatēto trūkumu novēršanas rīcības plāna projekta saņemšanas saskaņo to vai sagatavo komentārus par plāna projektu un rakstiski iesniedz atbildīgajā iestādē vai sadarbības iestādē.

51.6 Kopējais konstatēto trūkumu novēršanas rīcības plāna saskaņošanas termiņš nepārsniedz vienu mēnesi no konstatēto trūkumu novēršanas rīcības plāna projekta saņemšanas vadošajā iestādē.

51.7 Atbildīgā iestāde vai sadarbības iestāde ir atbildīga par trūkumu novēršanas rīcības plānā iekļauto pasākumu īstenošanu atbilstoši plānā noteiktajam termiņam un kārtībai. Atbildīgā iestāde vai sadarbības iestāde rakstiski ziņo vadošajai iestādei par pasākumu īstenošanas progresu piecu darbdienu laikā no plānā noteiktā termiņa iestāšanās.

51.8 Vadošā iestāde 15 darbdienu laikā pēc šo noteikumu 51.7 punktā minētās informācija saņemšanas pārbauda, vai attiecīgais pasākums īstenots atbilstoši trūkumu novēršanas rīcības plānā noteiktajam.

51.9 Ja atbildīgā iestāde vai sadarbības iestāde īstenojusi pasākumus atbilstoši trūkumu novēršanas rīcības plānā noteiktajam, vadošā iestāde pieņem lēmumu atsākt darbības programmas, prioritātes, pasākuma, aktivitātes, apakšaktivitātes vai projekta ietvaros veikto izdevumu deklarēšanu Eiropas Komisijā.

51.10 Šo noteikumu 51.9 punktā minēto lēmumu vadošā iestāde trīs darbdienu laikā pēc tā pieņemšanas nosūta attiecīgajai atbildīgajai iestādei vai sadarbības iestādei, atbildīgajai iestādei, kuras funkcionālajā padotībā ir attiecīgā sadarbības iestāde, sertifikācijas iestādei un revīzijas iestādei.

51.11 Ja atbildīgā iestāde vai sadarbības iestāde un vadošā iestāde nespēj vienoties par trūkumu novēršanas rīcības plānu šo noteikumu 51.6 punktā noteiktajā termiņā vai atbildīgā iestāde vai sadarbības iestāde nav īstenojusi pasākumus atbilstoši trūkumu novēršanas rīcības plānā noteiktajam, vadošā iestāde informē Ministru kabinetu.”

Ministru prezidents V.Dombrovskis

Finanšu ministrs A.Vilks

30.03.12. 15:15

648

Z.Logina,

67083936, Zane.Logina@fm.gov.lv

|  |
| --- |
|  |